./data/phi1348/abo016/phi1348.abo016.perseus-lat2.xml
C. Suetonius Tranquillus
reuocauit et praemia coronarum, quae umquam sibiciuitates in certaminibus detulissent  et cum interdixisset usum amethystini ac Tyrii coloris summisissetque qui nundinarum die pauculas uncias uenderet, praeclusit cunctos negotiatores  quin etiam inter canendumanimaduersam matronam in spectaculis uetita purpuracultam demonstrasse procuratoribus suis dicitur detractamque ilico non ueste modo sed et bonis exuit nulli delegauit officium ut non adiceret: 'scis quidmihi opus sit,' et: 'hoc agamus, ne quis quicquam habeat 'ultimo templis compluribus dona detraxit simulacraque ex auro uel argento fabricata conflauit, in iis Penatium deorum, quae mox Galba restituit